CELEX: 62010CN0603
Language: lt
Date: 2010-12-21 00:00:00
Title: Byla C-603/10: 2010 m. gruodžio 21 d. Upravno sodišče Republike Slovenije (Slovėnijos Respublika) pateiktas prašymas priimti prejudicinį sprendimą byloje Pelati doo prieš Slovėnijos Respubliką

12.3.2011   
            
            
               LT
            
            
               Europos Sąjungos oficialusis leidinys
            
            
               C 80/12
            
         2010 m. gruodžio 21 d.Upravno sodišče Republike Slovenije (Slovėnijos Respublika) pateiktas prašymas priimti prejudicinį sprendimą byloje Pelati doo prieš Slovėnijos Respubliką
   
   (Byla C-603/10)
   2011/C 80/22
   Proceso kalba: slovėnų
   
      Prašymą priimti prejudicinį sprendimą pateikęs teismas
   
   
      Upravno sodišče Republike Slovenije
   
   
      Šalys pagrindinėje byloje
   
   
      Ieškovė: Pelati doo
   
      Atsakovė: Slovėnijos Respublika
   
      Prejudicinis klausimas
   
   Ar Tarybos direktyvos 90/434/EEB (1) 11 straipsnį reikia aiškinti taip: šiuo straipsniu draudžiama nacionalinės teisės nuostata, pagal kurią Slovėnijos Respublika, valstybė narė, susieja komercinei bendrovei, norinčiai įvykdyti skaidymą (atskirti bendrovės dalį ir įsteigti naują bendrovę), taikomą mokesčių lengvatą su reikalavimu prašymą išduoti leidimą taikyti mokesčių lengvatas padalijus bendrovę, jei įvykdytos visos numatytos sąlygos, pateikti per nustatytą terminą, arba pagal kurią apmokestinamasis asmuo, praėjus terminui, automatiškai praranda pagal nacionalinę teisę taikomas mokesčių lengvatas?
   
      (1)  1990 m. liepos 23 d. Tarybos direktyva dėl bendros mokesčių sistemos, taikomos įvairių valstybių narių įmonių jungimui, skaidymui, turto perleidimui ir keitimuisi akcijomis (OL L 225, p. 1; 2004 m. specialusis leidimas lietuvių k., 9 sk., 1 t., p. 142)